Va chunto a l'actual carretera y ye la parte més conoixita. Lo suyo recorrito alterna tramos con la canal a l'aire y tramos con canyos entallatos en la roca, que tienen qualques finestras laterals u pozos pa quitar la tierra encara que beluns d'ixos pozos los desfacioron pa ixamplar la carretera t'Albarrazín en los anyos 1980. Las dimensions d'este canyo son grans, con 2 m d'altaria y una amplaria entre 1 y 1,5 m. Este tramo remataría en las ramblas de lo barranco Serón on no podeba continar lo canyo y heban de bordeyar u heban de construir una canal d'obra.